**Հ Ի Մ Ն Ա Վ Ո Ր ՈՒ Մ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԱՐԱՏԻ ՄԱՐԶՊԵՏԱՐԱՆԻՆ ԳՈՒՄԱՐ ՀԱՏԿԱՑՆԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2015 ԹՎԱԿԱՆԻ ԴԵԿՏԵՄԲԵՐԻ 24-Ի N 1555-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

**1. Անհրաժեշտությունը**

Նախագծի ընդունումը պայմանավորված է Արարատի մարզի Դիտակ համայնքի մանկապարտեզի շահագործման անհրաժեշտությամբ:

**2. Ընթացիկ իրավիճակը և խնդիրները**

<<Հայ կանայք հանուն առողջության և առողջ շրջակա միջավայրի>> հասարակական կազմակերպությունը շվեյցարական Sourie vers I’Avenir հիմնադրամի տրամադրած ֆինանսական աջակցության շնորհիվ ՀՀ Արարատի մարզի Դիտակ համայնքում իրականացրել է մանկապարտեզի վերակառուցման և վերանորոգման աշխատանքներ, սակայն մանկապարտեզի գործարկումը հնարավոր չէ, քանի որ համայնքապետարանը չունի համապատասխան ֆինանսական միջոցներ: ՀՀ Վարչապետի հանձնարարությամբ ՀՀ Արարատի մարզի Դիտակ համայնքի մանկապարտեզի շահագործման նպատակով անհրաժեշտ է ՀՀ կառավարության պահուստային ֆոնդից տրամադրել 11,000.0 հազար դրամ:

**3. Տվյալ բնագավառում իրականացվող քաղաքականությունը**

 Բնագավառի քաղաքականությունն ՀՀ մարզերում առաջնային լուծում պահանջող հիմնախնդիրների լուծումն է:

1. **Կարգավորման նպատակը և բնույթը**

Կարգավորման նպատակն համայնքներում կյանքի պայմանների բարելավումն է:

**5. Նախագծի մշակման գործընթացում ներգրավված ինստիտուտները և անձիք**

 Նախագծի մշակումն իրականացվել է ՀՀ տարածքային կառավարման և զարգացման նախարարության կողմից։

**6. Ակնկալվող արդյունքը**

Համայնքներում կյանքի ստանդարտների բարելավում:

**Տ Ե Ղ Ե Կ Ա Ն Ք**

**Նախագծի ընդունման առնչությամբ ընդունվելիք այլ իրավական ակտերի նախագծերը կամ դրանց ընդունման անհրաժեշտության բացակայության մասին**

«Հայաստանի Հանրապետության Արարատի մարզպետարանին գումար հատկացնելու և Հայաստանի Հանրապետության կառավարության 2015 թվականի դեկտեմբերի 24-ի N 1555-Ն որոշման մեջ լրացումներկատարելու մասին» Հայաստանի Հանրապետության կառավարության որոշման նախագծի ընդունման առնչությամբ այլ իրավական ակտերում փոփոխություններ և /կամ լրացումներ կատարելու անհրաժեշտություն չկա:

**Տ Ե Ղ Ե Կ Ա Ն Ք**

**Իրավական ակտն ընդունելու կապակցությամբ պետական բյուջեում կամ տեղական ինքնակառավարման մարմինների բյուջեներում ծախսերի և եկամուտների էական ավելացումների կամ նվազեցումների մասին**

«Հայաստանի Հանրապետության Արարատի մարզպետարանին գումար հատկացնելու և Հայաստանի Հանրապետության կառավարության 2015 թվականի դեկտեմբերի 24-ի N 1555-Ն որոշման մեջ լրացումներկատարելու մասին» Հայաստանի Հանրապետության կառավարության որոշման նախագծի ընդունման կապակցությամբ Հայաստանի Հանրապետության պետական բյուջեում ծախսերի և եկամուտների էական ավելացումներ կամ նվազեցումներ չեն սպասվում: